**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2022 m. lapkričio 25 d. Nr. TSP-260

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 7.3 papunkčiu, atsižvelgdama į asociacijos „Sartai mano kraštas“ 2022 m. lapkričio 8 d. prašymą „Dėl Rokiškio rajono savivaldybės turto perdavimo panaudos pagrindais“ ir Rokiškio rajono savivaldybės administracijos įvykdyto projekto „Rokiškio rajono bendruomeninių vaikų globos namų ir vaikų dienos centrų plėtra“ sutartį Nr. 08.1.1-CVPA-V-427-02-002, bei asociacijos Rokiškio rajono klubo „Artritas“ 2022 m. lapkričio 4 d. prašymą Nr. 05, Rokiškio rajono savivaldybės taryba nusprendžia:

1. Perduoti laikinai, neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą:

1.1. 10 (dešimčiai) metų asociacijai „Sartai mano kraštas“, kodas 306043285, buveinės adresas: Sartų g. 19, Kriaunų k., Kriaunų sen., Rokiškio r. sav. – 83,38 kv. m patalpas )), esančias pastate – mokykloje (patalpos kadastrinių matavimų byloje pažymėtos: 1-7 (42,62 kv. m), 1-6 (40,76 kv. m, unikalus Nr. 4400-0110-2429, esančias Sartų g. 19, Kriaunų k., Kriaunų sen., Rokiškio r. sav., bendras pastato plotas – 2582,09 kv. m, kurių bendra įsigijimo balansinė vertė 2022 m. lapkričio 30 d. – 11825,03 Eur (savivaldybės biudžeto lėšos – 9850,35 Eur, valstybės biudžeto lėšos – 342,71 Eur, Europos Sąjungos lėšos – 1631,97 Eur), bendra turto likutinė vertė 2022 m. lapkričio 30 d. – 5582,54 Eur (savivaldybės biudžeto lėšos – 3977,11 Eur, valstybės biudžeto lėšos – 278,94 Eur, Europos Sąjungos lėšos – 1326,49 Eur), turto registravimo grupė – 1202200;

1.2. iki 2027 m. liepos 31 d. asociacijai Maltos ordino pagalbos tarnybai, kodas 190740859, buveinės adresas: Gedimino pr. 56B, Vilnius, trumpalaikį turtą pagal sąrašą (1 priedas), kurio įsigijimo balansinė vertė 2022 m. lapkričio 30 d. – 3219,53 Eur ir ilgalaikį turtą pagal sąrašą (2 priedas), kurio įsigijimo balansinė vertė 2022 m. lapkričio 30 d. – 5623,04 Eur, turto likutinė vertė 2022 m. lapkričio 30 d., – 5623,04 Eur;

1.3. iki 2027 m. liepos 31 d. asociacijai Kaimo bendruomenei „Pakriauna“, kodas 300014889, buveinės adresas: Pakriaunių g. 15, Pakriaunių k., Obelių sen., Rokiškio r. sav., trumpalaikį turtą pagal sąrašą (3 priedas), kurio įsigijimo balansinė vertė 2022 m. lapkričio 30 d. – 3919,61 Eur ir ilgalaikį turtą pagal sąrašą (4 priedas), kurio įsigijimo balansinė vertė 2022 m. lapkričio 30 d. – 6015,42 Eur, turto likutinė vertė 2022 m. lapkričio 30 d. – 6015,42 Eur;

1.4. nuo 2023 m. sausio 2 d., 3 metams asociacijai Rokiškio rajono klubui „Artritas”, kodas 173727158, kurio registruota buveinė yra Respublikos g. 94, Rokiškyje, Rokiškio rajono savivaldybės administracijos patikėjimo teise valdomą turtą – 62,67 kv. m patalpas, esančias pastate – administraciniame pastate (patalpos kadastrinių matavimų byloje pažymėtos: ½ 1-1 (1,53 kv. m iš 3,06 kv. m), 1-2 (21,25 kv. m), 1-3 (8,89 kv. m), ½ 1-4 (4,38 kv. m iš 8,76 kv. m), 1-5 (6,57 kv. m), 1-6 (16,84 kv. m), ½ 1-7 (3,21 kv. m iš 6,43 kv. m)), unikalus Nr. 7393-2001-2015, esančias Nepriklausomybės a. 10A, Rokiškyje, bendras pastato plotas – 143,08 kv. m, kurių įsigijimo balansinė vertė 2022 m. lapkričio 30 d. – 6358,18 Eur, turto likutinė vertė 2022 m. lapkričio 30 d. – 637,21 Eur, finansavimo šaltinis – savivaldybės biudžeto lėšos, turto registravimo grupė – 1202200.

1. Nustatyti:

2.1. šio sprendimo 1 punkte nurodytas turtas negali būti naudojamas ūkinei-komercinei veiklai vykdyti;

2.2. šio sprendimo 1.1 papunktyje nurodytas turtas skirtas tenkinti gyvenamosios vietovės bendruomenės viešuosius poreikius, vaikų meninėms ir sporto vasaros stovykloms (fotografija, keramika, dailė), meno dirbtuvėms, edukacijų klasei, sportinei veiklai, įvairiai veiklai vyresnio ir senyvo amžiaus gyventojams: filmams, kalėdinių, velykinių dovanų ruošimo vakarams, rankdarbiams ir panašiai veiklai vykdyti;

2.3. šio sprendimo 1.2–1.3 papunkčiuose nurodytas turtas skirtas vaikų dienos centro veiklai;

2.4. šio sprendimo 1.4 papunktyje nurodytas turtas skirtas teikti socialinės reabilitacijos neįgaliesiems bendruomenėje paslaugas.

* 1. Pritarti Savivaldybės turto panaudos sutarties projektams:
  2. savivaldybės turto panaudos sutarčiai su asociacija „Sartai mano kraštas“ (5 priedas);
  3. savivaldybės turto panaudos sutarčiai su asociacija Maltos ordino pagalbos tarnyba (6 priedas);
  4. savivaldybės turto panaudos sutarčiai su asociacija Kaimo bendruomene „Pakriauna“ (7 priedas);
  5. savivaldybės turto panaudos sutarčiai su asociacija „Rokiškio rajono klubu „Artritas“ (8 priedas).
  6. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti 1 punkto 1.2–1.3 papunkčiuose Savivaldybės turto panaudos sutartis ir Savivaldybės turto, suteikto panaudos pagrindais, perdavimo ir priėmimo aktus.
  7. Skelbti sprendimą savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Suteikti panaudos pagrindais laikinai, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą asociacijai „Sartai mano kraštas“ 10 metų, asociacijoms Maltos ordino pagalbos tarnybai ir kaimo bendruomenei „Pakriauna“ iki 2027 m. liepos 31 d., bei asociacijai Rokiškio rajono klubui „Artritas“ – 3 metų laikotarpiui.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Panaudos tvarkos aprašas).

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas laikinai neatlygintinai valdyti ir naudotis asociacijoms – jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

Asociacija „Sartai mano kraštas“ 2022 m. lapkričio 8 d. pateikė prašymą dėl Rokiškio rajono savivaldybės turto – 83,38 kv. m patalpų, esančių pastate – mokykloje Sartų g. 19, Kriaunų k., Kriaunų sen., Rokiškio r. sav., (toliau – Patalpos) perdavimo panaudos pagrindais. Patalpos bus skirtos gyvenamosios vietovės bendruomenės viešiesiems poreikiams tenkinti, vaikų meninėms ir sporto vasaros stovykloms (fotografija, keramika, dailė), meno dirbtuvėms, edukacijų klasei, sportinei veiklai, įvairiai veiklai vyresnio ir senyvo amžiaus gyventojams: filmams, kalėdinių, velykinių dovanų ruošimo vakarams, rankdarbiams ir panašiai veiklai vykdyti.

Rokiškio rajono savivaldybės administracijos Socialinės paramos ir sveikatos skyriui baigus vykdyti Europos Sąjungos projektą „Rokiškio rajono bendruomeninių vaikų globos namų ir vaikų dienos centrų plėtra“ (Projekto kodas Nr. 08.1.1-CPVA-V-427-02-002), pagal projekto sąlygas privaloma įsigytą trumpalaikį ir ilgalaikį turtą perduoti projekto partneriams: Maltos ordino pagalbos tarnybai ir Kaimo bendruomenei „Pakriauna” panaudos pagrindais iki 2027 m. liepos 31 d.

Asociacija Rokiškio rajono klubas „Artritas“ 2022 m. spalio 28 d. ir 2022 m. lapkričio 4 d. pateikė prašymus skirti patalpas „Socialinės reabilitacijos paslaugų neįgaliesiems teikimo bendruomenėje“ 2023 m. akreditacijai ir veiklos vykdymui. Kad asociacija galėtų gauti akreditaciją ir teikti socialinės reabilitacijos neįgaliesiems bendruomenėje paslaugas, patalpos turi būti pritaikytos neįgaliesiems. Atsižvelgiant į prašymą – siūloma suteikti patalpas, esančias Nepriklausomybės a. 10 A, Rokiškyje.

Taip pat šiuo sprendimu siūloma pritarti Savivaldybės turto panaudos sutarties projektams.

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus užtikrintas efektyvus savivaldybei nuosavybės teise priklausančio turto panaudojimas ir užtikrintas projekto Nr. 08.1.1-CPVA-V-427-02-002 sąlygų įvykdymas. Neįgaliesiems, vaikams bei bendruomenės nariams teikiamų paslaugų plėtra.

**Finansavimo šaltiniai ir lėšų poreikis**.

Perduodant 1.1 papunktyje nurodytą turtą, numatomas biudžeto lėšų preliminarus poreikis 1100 Eur per metus (komunaliniams mokesčiams ir turto išlaikymui). Perduodant 1.4 papunktyje nurodytą turtą sprendimo įgyvendinimui bus naudojamos biudžeto lėšos (komunaliniams mokesčiams ir turto išlaikymui), atsižvelgiant į suvartotą energijos ir vandens kiekį. Perduodant sprendimo 1.2-1.3 papunkčiuose nurodytą turtą biudžeto lėšų panaudojimas nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Rasa Pugžlienė